BLAND ซึ่มกำไร Q2/60 ร่วง 34% หลังรายได้ลด-ค่าใช้จ่ายเพิ่ม
BLAND ซึ่มกำไร Q2/60 ร่วง 34% มาที่ 309.79 ลบ. จากปีก่อนมีกำไร 471.07 ลบ. หลังรายได้ลด-ค่าใช้จ่ายเพิ่ม ขณะที่ 9 เดือนแรกมีกำไร 867.94 ลบ. ลดลง 75% จากปีก่อนมีกำไร 3.41 พันลบ.
14 พ.ย. 2559

บริษัท บางกอกแลนด์ จำกัด (มหาชน) หรือ BLAND รายงานผลการดำเนินงานไตรมาส 2/60 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 309.79 ล้านบาท หรือมีกำไรสุทธิ 0.016 บาทต่อหุ้น ลดลง 34% จากช่วงเดียวกันของปีก่อนที่มีกำไรสุทธิ 471.07 ล้านบาท หรือมีกำไรสุทธิ 0.024 บาทต่อหุ้น
โดยผลการดำเนินงานในไตรมาสดังกล่าวที่มีกำไรลดลง เนื่องจากรายได้ลดลงและมีค่าใช้จ่ายในบริหารเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 867.94 ล้านบาท หรือมีกำไรสุทธิ 0.045บาทต่อหุ้น ลดลง 75% จากช่วงเดียวกันของปีก่อนที่มีกำไรสุทธิ 3.41 พันล้านบาท หรือมีกำไรสุทธิ 0.175 บาทต่อหุ้น